|  |  |  |
| --- | --- | --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ ՂԵԿԱՎԱՐ** | Untitled-1 | **ИНСПЕКЦИОННЫЙ ОРГАН ПО БЕЗОПАСНОСТИ ПИЩЕВЫХ ПРОДУКТОВ РЕСПУБЛИКИ АРМЕНИЯ**  **РУКОВОДИТЕЛЬ** |

**Հ Ր Ա Մ Ա Ն**

2022 թվականի մայիսի 26-ի N 1873-Ա

ք. Երևան

**ՄԻ ՇԱՐՔ ԿԵՆԴԱՆԱՏԵՍԱԿՆԵՐԻ ՆԵՐՄՈՒԾՈՒՄԸ ԺԱՄԱՆԱԿԱՎՈՐԱՊԵՍ ՉԹՈՒՅԼԱՏՐԵԼՈՒ ՄԱՍԻՆ**

Ղեկավարվելով «Սննդամթերքի անվտանգության պետական վերահսկողության մասին» Հայաստանի Հանրապետության օրենքի N 2 հավելվածի 41-րդ կետով, Մաքսային միության հանձնաժողովի 2010 թվականի հունիսի 18-ի թիվ 317 որոշմամբ հաստատված հավելվածի 6.2.-րդ կետով, Հայաստանի Հանրապետության վարչապետի՝ 2019 թվականի դեկտեմբերի 19-ի N 1940-Լ որոշման հավելվածի 19-րդ կետի 7-րդ ենթակետով, հիմք ընդունելով վերջին շաբաթներին աշխարհում տարածվող «կապիկների ծաղիկ» զոոնոզ հիվանդության դեպքերը և հիվանդության մուտքը Հայաստանի Հանրապետություն կանխելու նպատակով՝

***Հ Ր Ա Մ Ա Յ ՈՒ Մ ԵՄ`***

1. Չթույլատրել 2022 թվականի մայիսի 28-ից մինչև 2022 թվականի նոյեմբերի 28-ը պրիմատների և կրծողների կարգին պատկանող կենդանատեսակների Հայաստանի Հանրապետության տարածք ներմուծումը, Եվրասիական տնտեսական անդամ մի պետությունից Հայաստանի Հանրապետության տարածք տեղափոխումը և Հայաստանի Հանրապետության տարածքով տարանցիկ փոխադրումը։

2․ Սույն հրամանի գործողությունը չի տարածվում մինչև 2022 թվականի մայիսի 28-ը արտահանված և Հայաստանի Հանրապետություն ներմուծվող սույն հրամանի 1-ին կետում նշված կենդանատեսակների վրա:

**Գ․ ԱՎԵՏԻՍՅԱՆ**

